
Arika Kimura* : Spicilegia Iteologica I** 

: wmrM d)** 

1) Salix babylonica L. var. Lavallei Dode in Bull. Soc. Dendr. France no. 76 : 
93 (1930). 

forma Rokkaku Kimura f. nov. 

Salix elegantissima auct. non Koch: Nakai, FI. Sylv. Korea. 18 : 163, 171 
(1930). 

Salix babylonica L. forma Rokkaku Kimura in Ishii, Engeidaiziten 6 : 2429 
(1956), nomen cum descr. jap. brev. 

Arbor magna coma late rotundata, trunco superne diviso, diametro circa 
35 cm crasso in stirpe originali (Kimura n. 3417), cortice cinereo-fusco longi- 
strorsum irregulatim rimoso. Rami teretes graciles sordide cinereo-olivacei vel 
cinerei longe arcuato-penduli. Ramuli teretes graciles longissimi et pendulis- 
simi, summo aestate fere undique ad solum attingentes etiam saepe apicalibus 
partibus in eo jacentes, et ventulo remisso idem semper mulcentes verrentesque 
(inde nomen jap. ZisuriyanagiA ) ; annotini glabri paulum nitentes olivaceo- 
virides vel cinerascenti-olivaceo-virides 1.7-3.0m longi in medio ad 4 mm 
crassi; hornotini supremis partibus minute pubescentes pallide virides, inferne 
glabrescentes paulo nitentes, aestate virides autumno virides vel olivaceo- 
virides, hieme olivaceo- ad fulvido-virides, sub solstitio vel post idem saepe 
ramulos novos gracillimos 1-4, 12-115 cm longos, in medio 1.2-2.6 mm crassos 
emittentes. Gemmae amentiferae anguste ovatae apice obtusae vel obtusis- 
simae, latere obtuse vel vix carinatae ventre moderatim dorso valde convexae, 
hieme et primo vere fulvae vel dilute brunneae, glabrae vel sub lente partim 
(praecipue ventre et dorso superne) minutissime puberulae, in autumno autem 
undique pilis albis adpressis subsericeae, extrema hieme 4.8-7.0 mm longae 
et 2.3-3.7 mm latae; foliiferae amentiferis concolores fere conformes vel 
angustiores et sat minores, 2.8-4.6 mm longae et 1.4-1.8 mm latae. Cataphylla 

Sendai, Japonia. fiId 

** Contributio no. 40 ex Horto Botanico Facultatis Scientiarum Tohoku Universitatis. 

1) Zi —solum; suri = mulcens ; yanagi = salix. 

Fig. 1. Salix babylonica L. var. Lavallei Dode f. Rokkaku Kimura, pro 
Iteotheca in Horto Botanico Tohoku Universitatis. Stirps originalis. 


sterilium ramulorum forma magnitudine indumentoque iis pedunculorum 
amentorum simillima (vide infra). Folia recentissima sub vernatione con- 
voluta, ex ea relaxata (in Junio et Julio visa) utrinque pilis adpressis 
costaque parallelis albo-sericea. Folia adulta chartacea, interstitiis 1.6-6.3 cm 
longis dissita, anguste lanceolata vel lineari-lanceolata, plerumque i/3—1/5 
supra basin latiora, inde sursum gradatim et longissime attenuato-acumi- 
natissima frequenterque subobliqua, basi margine fere recto vel leviter con- 
vexo acuta, 10.5-15 (-17.5) cm longa 0.85-1.5 cm lata, 10-12.5-plo longiora quam 
latiora, margine subargute serrulata, serrulis in medio folii 4-6 pro 1 cm, 
supra sat viridia paulum nitentia, subtus glauca, utrinque primo pilis cur- 
vulis et rectiusculis adpressisque dispersa cito glabrescentia; costa pallida 
supra leviter convexa basi sub lente pulverulento-pubescente, ceterum pilis 
minutissimis obsita demum glabrescente, subtus prominente pilis minutissimis 
conspersa denique glabrescente; nervis primariis tenuibus leviter arcuatis, 
utroque latere 18-27 a costa sub angulis 50°-60° proficiscentibus, ante mar- 
ginem subflexuosis valde ascendentibus et in nervurrl primarium superiorem 

confluentibus, in vivo utrinque elevatiusculis vel planiusculis, exsiccatione 
leviter elevatis, secundariis tenuissimis subirregularibus cum tertiis anasto- 
mosantibus, intermediis 1-3. Folia inferiora (in Junio et primo Julio visa) 
lanceolata, adultis breviora et latiora, apice minus longe attenuato-acuminatis- 
sima ad acuta, basi latius acuta acL obtusissima. Petioli pallide virides 
semiteretes supra leviter canaliculati pilis minutissimis cinereis pubescentes, 
subtus convexi demum glabri, 0.7-1.lcm (in Kimura n. 3418 ad 1.8 cm) longi. 
Stipulae ex ovata basi oblique longe arguteque subulato-acuminatae vel oblique 
lanceolato-ovatae, margine serrulatae saepe refiexae, supra virides basi glandulis 
numerosis praeditae, infra glaucinae, utrinque glabrae, 5.0-10.5 mm longae 
2.0-3.5 (-4.0) mm latae. Amenta 3 coaetanea oblongo- ad longe cylindrica 
leviter arcu curvula vel rectiuscula, apicem versus paulum angustata, apice 
obtusissima, densiflora, rhachidibus dense cinereo-pubescentibus per totam 
fere longitudinem visibilibus, 2.0-2.8 cm longa, 0.7-1.0 cm crassa, pedunculis 
sericeis flavo-viridibus 3.0-5.0 (-8.0) mm longis. Cataphylla pedunculorum 
(3-) 4-5 (-7), flavo-viridia longistrorsum revoluta penninervia, apice in inferio- 
ribus rotundiuscula, obtusissima, obtusa vel late acuta, in superioribus acuta 
ad acuminata, basi subsessilia vel brevissime petiolata, margine integerrima, 
supra glabra, subtus in inferioribus adpresse sericeo-villosa, in superioribus 
parce vel secus costam mediam villosa, interdum basi tantum villifera et 
ceterum fere glabra ; prima dispositione diagonali-adaxialia, oblonga, elliptica, 
anguste elliptica vel anguste obovata, 9-12 mm longa (3-)3.7-4.8 mm lata; 
secunda lateralia, forma fere primorum 11-14 mm longa 3.5-4.3 mm lata; tertia 
diagonali-abaxialia, lanceolata, oblanceolata vel anguste obovato-oblonga vel 
oblonga, apice acuta vel acuminata, 13-22 mm longa 3.3-5.0 mm lata; quarta 
plerumque diagonali-adaxialia, tertiis fere conformia vel raro linearia, 14-23 
mm longa 2.0-2.5 mm lata ; quinta diagonali-abaxialia, lanceolata raro linearia, 
apice acuminata, 17-25 mm longa 3-6 mm lata ; suprema (i. e. quinta etc.) inter¬ 
dum sat minora (e. g. 10 mm longa 2 mm lata). Bracteolae concolores pallide 
viridi-flavae, anguste ovatae, ovato-oblongae, sursum acutatae, ad summum 
obtusae, extus convexae supera parte excepta albo-pilosae, intus et margine laxe 
pilosae, in expansione 2.4-3.0 mm longae, 1.2-1.5 mm latae. Glandulae duae 
primo flavae dein luteae ; ventralis carnosa ovata vel ovato-rectangularis apice 
obtusa, vel rectangularis et apice truncato-rotundata, 0.8-0.9 mm longa 0.6-0.8 
mm lata; dorsalis oblonga vel ovato-oblonga vel ovata, apice obtusa vel obtusis- 

Fig. 2. Sahx babylonica var. Lavallei f. Rokkaku Kimura. 
Pars stirpis originalis ramulorum habitum monstrans. 


sima, 0.8-1.0 mm longa 0.25-0.8 mm lata. Stamina 2, filamentis liberis pallide 
flavo-viridibus 2.0-4.0 mm longis, e basi ad 1/3-1/2 totae longitudinis pilosis. 
Antherae flavae late orbiculares, thecis inaequimagnis, 0.7-0.9 mm longae 1.0- 

1.2 mm latae, apice processum connectivi minutum non gerentes. Grana pollinis 
normalia modo vix variabilia. Numerus chromosomatum: 2n = 76 (teste Y. 
Suda in litt. Apr. 1978). 

Nom. Jap. 13 Rokkaku-yanagi Sinsuke Ino et al., Kaganokuni-sanbutusi 
(1737) ms., fide M. Shirai.— Rokkakudd Hoteiyazin, Tyasekisokasyu (1824), 
fide M. Shirai; Tunemasa Iwasaki, Honzozuhu 84: fol. 15 verso (1828) mss.; 
Yosio Tanaka & Motoyosi Ono, Yuyo-syokubutu-zusetu, text. 2: fol. 68 recto 
(1891) ; idem, Useful Plants of Japan described and illustrated, 161 (1895).— 
Rokkaku Kimura 23 in Ishii, Engeidaiziten 6 : 2429 (1956). — Zisuri-yanagi (item 
Zisuri-no-yanagi ) ex tabula 33 lignosa monente (japonice Tatehuda ) posita 
anno 1953 in area illius templi Rokkakudo Kiotensis. In hac tabula multis verbis 
est explanata hujus Salicis historia miranda et monentur etiam nomina Bn- 
biki-no-yanagi et Itohiki-no-yanagi ut synonyma. 

Icon. 13 Tunemasa Iwasaki, Honzozuhu 84: fol. 15 verso et 16 recto (1828) 
mss.—Tyoseisyasyuzin, Kinseizyuhu-beturoku 2: fol. 17 recto (1830). In hoc 
opere vocatur haec forma Rokkakudo-no-yanagi i. e. Salix templi Rokkakudonis. 

Hab. in Japonia.—Prov. Yamasiro: Kyoto, cult, secus fl. Kamogawa, 
prope pontem Matuwara-basi (A. Kimura n. 3273 fol. adult. 6 Oct. 1959; 5 
fl. paulum ante anth. 12 Mart. 1960; sub anth. 19 Mart. 1960).—Prov. Rikuzen: 
Sendai, cult, in Horto Bot. Tohoku Univ. (A. Kimura n. 3417 fol. adult, [holo- 
typus] 11 Nov. 1968 in Iteotheca Kimurana, Tohoku Univ. Sendaiensis; 5 fl« 
sub anth. 25 Apr. 1974; fol. adult, simul inferiora et recentis., 20 Jun. 1974 et 
5 Jul. 1975; gemm. 10, 15, 26 Feb. 1976).—Prov. Simotuke : in area templi 
Yasaka-zinsya in Nabekake circa oppidulum Kuroiso (A. Kimura n. 3418 fol. 
adult. 20 Aug. 1977).—Stirps originalis n. 3417 surculo ex n. 3273 propagata 
et per duodeviginti annos in Sendai culta ! 

A ceteris formis varietatis Lavallei distinctissima ramulis evidenter longe 
pendulissimis et supremis partibus in solo jacentibus, internodiis longioribus, 
foliorum laminis adultorum autumno ramulis fere parallele pendentibus. 

1) m nmmit ma, 

ft* SftlflE, ^ 

(»-tkra¥fU)-M$0, WtiWM, oil. 

2) Nomen apud hortulanos, quos secutus sum. 

3) Vidi die 6 mensis Aprilis anni 1956. 

Fig. 3. Salix babylonica L. var. Lavallei Dode f. Rokkaku Kimura. Folia adulta varia 
ex stirpe originali. (Photophysiotypia, 10 Nov. 1976 ab auctore facta). Xl.O. 

Haec forma nonnisi e stirpe masculina cognita est. Colitur non raro in 
Japonia media; plerumque in hortis et in areis templorum, etiam ad margines 
fossarum stagnorumque; olim ad vias publicas plantata hodie vero rarius. 

Figurae 1, 2, 4 in textu photographatae a Dr. H. Tohda, Botanices Assistente 
et Curatore Horti Botanici Tohoku Universitatis; numerus chromosomatum 
rogatu meo confirmatus a Dr. Y. Suda, Botanices Professore in Iwate Univer- 
sitate; his viris amicissimis maximas gratias ago. 

—Folia et flores semper ab eadem stirpe !— 

* * * * 

